רות אלבז

רות אלבז (נולדה ב-12 ביוני 1988) היא קופירייטירית, תסריטאית, אשת תקשורת ואושיית רשת ישראלית. אלבז נולדה וגדלה עם אחותה התאומה נעמי בבת ים בבית דתי, ובגיל 20 יצאה בשאלה. ביצעה שירות לאומי בבית החולים אסף הרופא. בוגרת תואר ראשון בתקשורת ומדע המדינה מאוניברסיטת בר-אילן, וכן לימודי קופירייטינג בבית ספר תרצה גרנות ACC אותם סיימה בהצטיינות. החלה את דרכה המקצועית כקופירייטרית במשרד פרסום, ובשנת 2016 החלה לכתוב ולהשתתף כשחקנית בתוכנית הסאטירה היומית "לילה טוב עם אסף הראל", במשך עונה אחת. בשנת 2017 כתבה והגישה פינה קבועה בתוכנית "מועדון תרבות" וכן השתתפה כפאנליסטית קבועה בתוכנית הבידור "עד כאן!", בתאגיד השידור כאן 11. הייתה חברה קבועה בצוות הכותבים של תוכנית הסאטירה "ארץ נהדרת" בעונתה ה-14, וכן בפיתוח התכנים של העונה ה-15. בנוסף כתבה בקביעות לאתר Time Out תל אביב. בשנת 2019 ניהלה את תוכני הדיגיטל ואת ערוצי המדיה הדיגיטלית של מפלגת העבודה ויושב הראש שלה, אבי גבאי, במהלך קמפיין הבחירות לכנסת ה-21. בשנת 2020 השתתפה בעונה העשירית של תוכנית המציאות "האח הגדול" והודחה שלישית. לאחר שהודחה הצטרפה כפאנליסטית לתוכנית האקטואליה "חי בלילה". מפברואר 2021 יוצרת ומגישה, יחד עם ענבר וייס, את הפודקאסט "עגלה ריקה", מבית אתר "הארץ", שעוסק בעולם הדתיים לשעבר והיוצאים בשאלה, ובתווך שבין העולם הדתי לעולם החילוני. ביולי 2021 החלה להגיש אחת לשבועיים את התוכנית "ציפורי לילה מצייצות" בגלי צה"ל, יחד עם יעל שבח. בנוסף, מופיעה אלבז לסירוגין כחברת פאנל בתוכנית "חדשות הבוקר" בערוץ קשת 12. עובדת כמגישה, קופירייטרית ויוצרת תוכן במחלקת הדיגיטל של כאן – תאגיד השידור הישראלי. מתגוררת בתל אביב-יפו. אלבז פעילה מאוד ברשתות החברתיות, בעיקר בטוויטר, ומרבה לכתוב בנושאים של פוליטיקה, חברה ותקשורת. ציוציה מצוטטים בקביעות בכתבות בתקשורת העוסקות ברשתות החברתיות. בשנת 2017 הובילה את קמפיין גיוס הכספים של יוזמת "לילה טוב" למאבק בהטרדות מיניות בחיי הלילה של תל אביב, שהפכה לעמותה לאחר הגיוס. מדיה וקבצים בנושא רות אלבז בוויקישיתוף רות אלבז, ברשת החברתית פייסבוק רות אלבז, ברשת החברתית אקס (טוויטר) רות אלבז, ברשת החברתית אינסטגרם "רות אלבז", במסד הנתונים הקולנועיים IMDb (באנגלית) "רות אלבז", במיזם "אישים" לתיעוד היצירה הישראלית שי פוגלמן וינאי יחיאל, רות אלבז – ענייני פנים, באתר הארץ, 20 בפברואר 2020 אלעד מן, אם הפייסבוק לקח לעצמו את הקולקטיב, הקבוצות, הקהילה, הטוויטר לא זז מילימטר מהמטרה שלו כשהוקם – האינדיבידואל, אתה הכוכב, באתר העין השביעית, 9 במאי 2020 רות אלבז ומוריה קור בתוכנית "המזנון", בערוץ כנסת, 12 ביולי 2020 הרחוב שמוצף בעצב והבר שאינו ספרייה: המקומות של רות אלבז, באתר טיים אאוט תל אביב, 12 ביולי 2021 דורי בן ישראל, רות אלבז נבחרה מבין אלפי גולשים ותשמש כתסריטאית בלייט נייט החדש של אסף הראל, באתר "מזבלה", 17 בנובמבר 2015 רות אלבז, באתר Time Out תל אביב אורי קול // אוסלו, באתר פרוטפוליו, 19 באוקטובר 2019 האח הגדול | עונה 2 | רות אלבז| רשת 13, באתר חדשות 13, 1 בינואר 2020 אילן שניג, אנה ארונוב, אלירז שדה, איתן כבל ורות אלבז - הפאנליסטים החדשים של "חי בלילה", באתר אייס, 7 ביוני 2020 הפודקאסט "עגלה ריקה", באתר "הארץ" חיית לילה: יעל שבח תגיש תוכנית לילית בגל"צ, באתר "כיפה", 15 ביוני 2021 כפיר אדר, דוריה למפל נתקעה בבדיקות הקורונה, איך זה נגמר?, באתר אייס, 8 בספטמבר 2021 משה מאירסדורף, מי העיתונאי שהצייצנים הימניים אימצו בחום?, באתר "מקור ראשון", 11 במרץ 2021 כפיר אדר, דוריה למפל נתקעה בבדיקות הקורונה, איך זה נגמר?, באתר אייס, 8 בספטמבר 2021 כפיר אדר, עמית סגל הבטיח "הצהרה מיוחדת". התגובות היו בהתאם, באתר הארץ, 5 ביולי 2021 קמפיין לילה טוב, מתוך עמוד הפייסבוק "החזית", 27 בפברואר 2017